

®

**KÖZLEKEDÉSTUDOMÁNYI EGYESÜLET®**

|  |  |  |
| --- | --- | --- |
| **UNGARISCHER****VERKEHRSWISSENSCHAFTLICHER VEREIN** | **HUNGARIAN****SCIENTIFIC ASSOCIATION****FOR TRANSPORT** | **ASSOCIATION SCIENTIFIQUE****HONGROISE POUR****LES TRANSPORTS** |

**Fotópályázat 2022 – Pályázati kiírás**

**Beküldési határidő: 2022. szeptember 23.**

A Közlekedéstudományi Egyesület fotópályázatot hirdet a közlekedési szakterület képi megjelenítésének erősítésére.

A pályázat célja ápolni azt a hagyományt, amelyben a közlekedési szakma képekben is láthatóvá válik, továbbá a fotóarchívum bővítése, a készülő szakmai kiadványok megfelelő minőségű és mennyiségű képanyaggal való ellátása. A pályázat során olyan fényképeket várnak a szervezők, amelyek a közlekedéshez, a közlekedés mindennapjaihoz kapcsolódnak.

**2022-ben két kategóriában lehet pályázni, melyekre digitális fényképezőgéppel vagy mobil telefonnal készített felvételek küldhetők be.**

**Pályázati kategóriák**

1. ***Közutak, vasutak, légi- és vízi közlekedés***

A természet, a légi- és vízi közlekedés, az út, a vasút és a pihenőhelyek kapcsolata. A létesítmények önálló esztétikája és harmóniája a környezettel. Egy pályázó legfeljebb 4 képpel pályázhat ebben a kategóriában.

1. ***Műtárgyak***

A természet és a műtárgyak kapcsolata. A létesítmények önálló esztétikája és harmóniája a környezettel. Egy pályázó legfeljebb 4 képpel pályázhat ebben a kategóriában.

**Pályázati feltételek**

A fotópályázaton bárki részt vehet, kivéve a hivatásos fotósokat.

Pályázni kizárólag olyan fotóval lehet, amely más fotópályázaton nem került benyújtásra, illetve nem ért el eredményt.

**A képeknek a következő fájlnevet kell adni:**

\_kép sorszáma\_VezetéknévKeresztnév\_kép címe.jpg

Például: A01\_KissAladár\_Híd.jpg, B03\_Kovács Lajos\_Út.jpg

**A pályázatra elfogadott fotók az V. Magyar Közlekedési Konferencián kerülnek bemutatásra.**

**A pályázat beérkezésének határideje: 2022. szeptember 23.**

**Zsűrizés: 2022. szeptember 30-ig**

**Értesítés: 2022. októberber 3-ig**

**Díjátadó: 2022. október 11.**

**Díjátadó helye: Hotel Eger & Park (Eger, 3300 Eger, Szálloda út 1-3.)**

A pályázónak a fényképet/fényképeket **a kitöltött pályázati adatlappal együtt** e-mailen kell eljuttatnia a beküldési határidőig (kecskemeti.ivett@kozut.hu, Tárgy: Fotópályázat).

**A pályázónak pályázati adatlapot kell kitöltenie, amin a beküldött képeket összesíti. Az adatlap a pályázati kiírás végén található. Azok a pályázatok, amelyekhez nincs csatolva a kitöltött adatlap vagy olvashatatlanul, illetve hiányosan került kitöltésre nem kerülnek elbírálásra.**

A pályázaton digitális fényképezőgéppel, vagy mobil telefonnal készített, illetve filmről vagy diáról digitalizált színes és monochróm fotókkal lehet részt venni az alábbiak szerint:

* A képeket csak JPEG formátumban (hosszabbik oldal 1920 pixel méretben) lehet beküldeni. A kép mérete nem haladhatja meg a 2 Mb-t.
* A későbbiekben díjazott képek sRGB színprofilban elkészített JPEG fájl, maximális minőség (Adobe Photoshop jpeg 10-nek megfelelő tömörítés ajánlott), amelynek felbontása megegyezik az eredeti fájl (pl. RAW) felbontásával, maximum a vágás méretével csökkenhet.
* Az elküldött kép maximálisan megengedhető vágása az eredeti formátum képpontjainak 50%-a. Amennyiben a vágás nagyobb mértékű, akkor azonnali kizárásra kerül a pályázatról!
* A kép feldolgozása során a korrekció a következő digitális módosításokból állhat: szintek (levels), gradációs görbék (curves), színegyensúly (color balance), színezet/telítettség (hue/saturation) és fényerő/kontraszt (brightness/contrast), árnyékok/csúcsfények (shadow/highlight).
* Képelemek eltávolítása vagy hozzáadása nem megengedett, viszont lehetőség van az eredeti kép készítése közben keletkezett technikai hibák eltávolítására: karc, vegyszerfolt, a fényérzékelőre tapadt por. Engedélyezett a kép megvágása, zavaró elemek levágása és a kép orientációjának megváltoztatása. Engedélyezett továbbá a felvételek fekete-fehérré alakítása, valamint az analóg felvételeknél a szkennelési/digitalizálási hibák (karcolás, porszem) eltávolítása.
* Bármilyen oldalméretű-arányos kép feltölthető, de törekedjen a pályázó a szabványos oldalméretek betartására 1:1, 1:1.5, 1:2, 1:3, 3:2, 4:3, 5:4,
* A pályázaton nem vehetnek részt olyan képek, amelyek dátummal vagy egyéb – a készítő kilétére utaló – felirattal vannak ellátva. Nem lehet pályázni filmből kimásolt, úgynevezett digitális pillanatképpel.
* Pályázni kizárólag olyan fotókkal lehet, amelyeknek egyedüli és kizárólagos szerzője a pályázó, továbbá nem sértik harmadik személyek személyhez fűződő vagy szerzői jogait. Amennyiben a beadott fotók mégis megsértik más személyek szerzői vagy egyéb személyhez fűződő jogait, akkor az abból fakadó bármilyen igény tekintetében a pályázó teljes jogi felelősséggel tartozik és köteles a Közlekedéstudományi Egyesületet jogi igény érvényesítése alól mentesíteni.
* A filmről vagy diáról digitalizált fotók a digitális fényképezőgéppel, mobil telefonnal készült felvételekkel együtt kerülnek elbírálásra.
* A pályázók aktuális ranglistája az intraneten figyelemmel kísérhető.

Amennyiben a zsűri meggyőződik arról, hogy olyan kép került nevezésre, amely a fenti szabályok bármelyikét megszegi, úgy az érintett képet kizárja a pályázatból.

**Pályázati információ:**

Név: Szerencsi Gábor

Tel: 1/819-9676

E-mail: szerencsi.gabor@kozut.hu

**A pályázat értékelése és díjazása**

A pályázatot Közlekedéstudományi Egyesület tagjaiból álló 3 fős zsűri két fordulós (első forduló igen-nem, második forduló 1-10-ig pontozás) zárt zsűrizés alatt dönt a díjakról.

**Zsűri:**

* dr. Tóth János
* Holnapy László
* Szerencsi Gábor

A zsűri a beküldött nevezési lapon megjelöli a pályázatokat, hogy zsűrizésre elfogadja (Elfogadva: E,), díjazza (Díjazva: D) vagy nem megfelelőség esetén a pályázatból kizárja (Nem került elfogadásra: -).

Az eredményekről, illetve pontszámokról a Közlekedéstudományi Egyesület honlapján (www.ktenet.hu) adunk tájékoztatást az eredményhirdetést követően.

***Az eredményhirdetés díjai:***

Mindkétkategóriában a legjobb három pályázó oklevelet és vásárlási utalványt kap (az I. helyezett 50.000 Ft, a II. helyezett 30.000 Ft, a III. helyezett 20.000 Ft értékben).

A zsűri fenntartja a jogot, hogy nem megfelelő számú vagy minőségű pályázat esetén kategóriákat ne értékeljen vagy több kategóriát összevontan értékeljen, esetleg további különdíjakat ítéljen meg.

A zsűri döntése végleges, az ellen fellebbezési lehetőséggel nem lehet élni.

A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait a Közlekedéstudományi Egyesület részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését. A pályázó, illetve törvényes képviselője a pályamű beküldésével hozzájárul ahhoz, hogy alkotása szakmai kiadványokban, oktatásokon vagy a Közlekedéstudományi Egyesület nyilvános felületein szerepeljen vagy felhasználásra kerülhessen.

**A pályázati adatlap a 4-5. oldalon található.**

**PÁLYÁZATI ADATLAP**

**A pályázónak egy pályázati adatlapot kell kitöltenie, amin a beküldött képeket összesíti.**

**Azok a pályázatok, amelyek adatlapja olvashatatlanul, illetve hiányosan került kitöltésre, nem kerülnek elbírálásra.**

A pályázó neve:

A pályázó postacíme:

A pályázó telefonszáma:

A pályázó e-mail címe:

A pályázó munkahelye:

Pályázóként kijelentem, hogy a pályázatra benyújtott kép(ek) korábbi fotópályázaton nem kerültek benyújtásra, valamint más fotópályázaton nem ért(ek) el eredményt.

A pályázaton való részvétellel a beküldött pályázati anyag határozatlan idejű, korlátlan és kizárólagos felhasználási jogait a Közlekedéstudományi Egyesület részére átruházom, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését.

Hozzájárulok ahhoz, hogy alkotásaim a Közlekedéstudományi Egyesület szakmai kiadványaiban, oktatásokon vagy a Közlekedéstudományi Egyesület nyilvános felületein szerepeljen, illetve felhasználásra kerülhessen.

A zsűri pártatlanságában megbízom és döntését elfogadom.

Dátum:

a pályázó aláírása

**A) Közutak, vasutak, légi- és vízi közlekedés kategória**

|  |  |  |  |
| --- | --- | --- | --- |
| **Kép sorszáma[[1]](#footnote-1)\***(a fájlnévben kérjük feltüntetni) | **A pályamű címe** | **A felvétel készítésének** **helye és ideje** | **Zsűri döntése (E;D;-)** |
| A01 |  |  |  |
| A02 |  |  |  |
| A03 |  |  |  |
| A04 |  |  |  |

1. **Műtárgyak kategória**

|  |  |  |  |
| --- | --- | --- | --- |
| **Kép sorszáma[[2]](#footnote-2)\***(a fájlnévben kérjük feltüntetni) | **A pályamű címe** | **A felvétel készítésének** **helye és ideje** | **Zsűri döntése (E;D;-)** |
| B01 |  |  |  |
| B02 |  |  |  |
| B03 |  |  |  |
| B04 |  |  |  |

1. [↑](#footnote-ref-1)
2. [↑](#footnote-ref-2)